還里
作者：陳師道
朝代：宋

paragraphs: 曠士愛吾廬，游子悲故鄉。
慷慨四方志，老衰但悲傷。
虛名自成誤，失得略相當。
暮年還家樂，未覺道路長。
閭里喜我來，車馬塞康莊。
爭前借言色，草木亦晶光。
向來千人聚，一老獨倘佯。
手開南陽阡，松柏鬰蒼蒼。
永願守一丘，脫身萬里航。
平生功名念，倒海浣我腸。
款段引下澤，斷絃更空觴。
尚恐北山南，有文移路傍。